موركاب لفوسفاط أولا تيران خريبݣة هو موركاب ديال الرياضا كاين فمدينة خريبݣة لمغريبية. فيه بزاف ديال لمرافيق الرياضية وما بينها تيران ديال لكورة كيستقبل لميتشان ديال أولمبيك خريبكة. كيهز هاد التيران 10.000 متفريج. فعام 2012 دار للتيران اللي كتقصر فيه أولمبيك خريبكة ݣازون صطيناعي. من جيهة خرى لموركاب فيه: جوج تيرانات ملحقين بالݣازون وفيه كيدار لونطريما ولبوطولا ديال الشباب. جوج تيرانات خرين بالݣازون وواحد فيهوم كيتقصر فيه الروݣبي. قاعة مغطاة ديال بزاف دالرياضات. پيسين واحد لحوض فيه مصهد وواحد آخور ديال لهواء الطلق. ربعة دتيرانات ديال التينيس. مضمار ديال الكارتينݣ. كلوب ديال لفوروسية. قاعات ديال الرياضة (لجيدو، لحديد، لجيمباز والتمارين الرياضية). أولمبيك خريبكة خريبݣة بوطولا 1 لمغريب L’Olympique Khouribga privé de son stade face à l’Itihad de Tanger (بلفرونسي) Complexe du Phosphate